stanford-oval/wikipedia huggingface dataset:
มิโคยัน มิก-29
รายละเอียด

นักบิน 1 นาย (2 นาย สำหรับรุ่น เอ็ม)
ความยาว 17.37 เมตร
ระยะระหว่างปีกทั้งสองข้าง 11.4 เมตร
ความสูง 4.73 เมตร
พื้นที่ปีก 38 ตารางเมตร
น้ำหนักเปล่า 11,000 กิโลกรัม
น้ำหนักพร้อมอาวุธ 16,800 กิโลกรัม
น้ำหนักวิ่งขึ้นสูงสุด 21,000 กิโลกรัม
ขุมกำลัง เครื่องยนต์เทอร์โบแฟนพร้อมสันดาปท้ายแบบ คลิมอฟ อาร์ดี-33 ให้แรงขับเครื่องละ 18,300 ปอนด์
ความเร็วสูงสุด 2.25 มัค (2,400 กิโลเมตรต่อชั่วโมง) 1,500 กิโลเมตรต่อชั่วโมง (ในระดับความสูงต่ำ)
พิสัย 700 กิโลเมตร
พิสัยในการขนส่ง 2,100 กิโลเมตรพร้อมถังเชื้อเพลิงแบบทิ้งได้ 1 ถัง
เพดานบินทำการ 60,000 ฟุต
อัตราไต่ระดับ 65,000 ฟุตต่อนาที
น้ำหนักที่ปีกรับได้ 442 กิโลกรัมต่อตารางเมตร
อัตราการเร่งต่อน้ำหนัก 1.13
อาวุธ
ปืนใหญ่อากาศ จีเอสเอช-30-1 ขนาด 30 มิลลิเมตรหนึ่งกระบอกพร้อมกระสุน 100 นัด
ขีปนาวุธทั้งหมด 6 ลูก เป็นการผสมของ เอเอ-8 "เอฟิด" เอเอ-10 "อลาโม" เอเอ-11 "อาร์เชอร์" เอเอ-12 "แอดเดอร์" เอฟเอบี 500-เอ็ม 62 เอฟเอบี-1000 ทีเอ็น-100 กระเปาะอีซีเอ็ม เอส-24 เอเอส-12 เอเอส-14
ดูเพิ่ม

มิก-29 เอ็ม
มิก-35
เอฟ/เอ-18 ฮอร์เน็ท
เอฟ-16 ไฟทิงฟอลคอน
ดัซโซลท์ มิราจ 2000
แหล่งข้อมูลอื่น

มิก-29/-29 ยูบี/-29 เอสอี เก็บถาวร 2014-08-07 ที่ เวย์แบ็กแมชชีน, มิก-29 เอสดี เก็บถาวร 2008-12-29 ที่ เวย์แบ็กแมชชีน, มิก-29 เอสเอ็มที การพัฒนาของมิก-29 ยูบี เก็บถาวร 2008-12-29 ที่ เวย์แบ็กแมชชีน และ มิก-29 เค/เคยูบี เก็บถาวร 2013-03-17 ที่ เวย์แบ็กแมชชีน หน้าของอุตสาหกรรมอากาศยานมิก
มิก-29 ของกองทัพอากาศเยอรมัน
มิก-29 ใน GlobalSecurity.org
มิก-29 ของคิวบา
เว็บทางการของมิก-29 ที่ฐานบินโซโคล เก็บถาวร 2009-04-29 ที่ เวย์แบ็กแมชชีน - บริษัทผู้ผลิตมิกของรัสเซียเสนอให้นักท่องเที่ยวบินโดยเครื่องมิก-29
India buys cutting-edge Russian warplanes MiG-29 KUB เก็บถาวร 2007-03-14 ที่ เวย์แบ็กแมชชีน
สหรัฐซื้อมิก-29 จากมอลโดวา
มิกตระกูลใหม่
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย 
มิก-29 จอดในขณะทำการทดสอบการบินที่งานแสดงแอบบอทสฟอร์ดในปี พ.ศ. 2532
มิก-29 ยูบีสำหรับฝึก
ห้องนักบินของมิก-29 ถ่ายเมื่อปี พ.ศ. 2538
มิก-29 ของยูเครน ในปี พ.ศ. 2561
มิก-29 ที่ทำสีตามธงชาติของเยอรมนี
มิก-29 ของอิรักถูกยิงตกในปฏิบัติการพายุทะเลทราย
มิก-29 เคยูบี
มิก-29 เอ็ม
มิก-29 จีทีของเยอรมัน
ประเทศผู้ใช้งานมิก-29 แสดงในสีน้ำเงิน (อดีตผู้ใช้งานแสดงในสีแดง)
มิก-29 ของกองทัพอากาศเปรู
3-view drawing ของ มิก-29
สิทธารถะแห่งกุนทครามะ

| สิทธารถะแห่งกุนทครามะ |
| --- | --- |
สิทธารถะมีรับสั่งให้โหรตีความสุบินนิมิตของตฤศลา
คู่สมรส: ตฤศลา
บุตร: พระมหาวีระ นันทิวรรธนะ สุทรรศนะ
พระเจ้าสิทธารถะ (สันสกฤต: राजा सिद्धार्थ) เป็นพระบิดาของพระมหาวีระ ตีรถังกรลำดับที่ 24 และสุดท้ายของศาสนาเชน เป็นบุคคลวรรณะกษัตริย์จากราชวงศ์อิกษวากุ ทรงปกครองกุนทครามะชานเมืองเวสาลี (ปัจจุบันตั้งอยู่ในรัฐพิหาร ประเทศอินเดีย) ข้อมูลบางแห่งอ้างว่าพระองค์มีภรรยาจากวรรณะพราหมณ์ชื่อเทวนันทา และเอกสารบางแหล่งระบุว่าเขามีภรรยาวรรณะกษัตริย์ชื่อตฤศลา (บ้างว่าชื่อวิเทหทินนา)
ผู้ที่นับถือศาสนาเชนให้การเคารพบูชาพระองค์ในฐานะพระบิดาของพระตีรถังกร
เชิงอรรถ

↑  Sunavala 1934, p. 52.
↑  "Mahavira, Jaina teacher". Encyclopædia Britannica. สืบค้นเมื่อ 1 September 2015.
↑  Shah 1987, p. 47.
Shah, Umakant Premanand (1987), Jaina-Rupa Mandana: Jaina Iconography, vol. 1, India: Shakti Malik Abhinav Publications, ISBN 81-7017-208-X
Sunavala, A.J. (1934), Adarsha Sadhu: An Ideal Monk. (First paperback edition, 2014 ed.), Cambridge University Press, ISBN 9781107623866, สืบค้นเมื่อ 1 September 2015
สุญตา

สุญตา (บาลี: สุญฺตา) หรือ ศูนยตา (สันสกฤต: ศูนฺยตา) แปลว่า ความว่างเปล่า, ความเป็นของสูญ คือความไม่มีตัวตน ถือเอาเป็นตัวตนไม่ได้
สุญตามีความหมาย 4 นัย คือ
ความเป็นสภาพที่ว่างจากความเป็นสัตว์ บุคคล ตัวตน เรา เขา โดยเฉพาะอย่างยิ่ง ภาวะที่ขันธ์ 5 เป็นอนัตตา คือ มิใช่ตัวตน ไม่มีอัตตา ว่างจากความเป็นตน ตลอดจนว่างจากสารัตถะต่าง ๆ เช่น ความเที่ยง ความสวยงาม ความสุข เป็นต้น, โดยปริยายหมายถึง หลักธรรมฝ่ายปรมัตถ์ดัง เช่น ขันธ์ ธาตุ อายตนะ และปฏิจจสมุปบาท ที่แสดงแต่ตัวสภาวะให้เห็นความว่างเปล่าปราศจากสัตว์ บุคคล เป็นเพียงธรรมหรือกระบวนธรรมล้วน ๆ
ความว่างจากกิเลส มีราคะ โทสะ โมหะ เป็นต้น ก็ดี สภาวะที่ว่างจากสังขารทั้งหลายก็ดี หมายถึง นิพพาน
โลกุตตรมรรค ได้ชื่อว่าเป็นสุญตา ด้วยเหตุผล 3 ประการ คือ เพราะลุด้วยปัญญาที่กำหนดพิจารณาความเป็นอนัตตา มองเห็นสภาวะที่สังขารเป็นสภาพว่าง (จากความเป็นสัตว์ บุคคล ตัวตน) เพราะว่างจากกิเลสมีราคะเป็นต้น และเพราะมีสุญตา คือ นิพพาน เป็นอารมณ์
ความว่าง ที่เกิดจากความกำหนดหมายในใจ หรือทำใจเพื่อให้เป็นอารมณ์ของจิตในการเจริญสมาบัติ เช่น ผู้เจริญอากิญจัญญายตนสมาบัติกำหนดใจถึงภาวะว่างเปล่าไม่มีอะไรเลย
แหล่งข้อมูลอื่น

จูฬสุญญตสูตร เก็บถาวร 2006-09-13 ที่ เวย์แบ็กแมชชีน ในพระไตรปิฎก
รายชื่อนครในประเทศยูเครน

แผนที่ประเทศยูเครนที่แสดงนครที่ใหญ่ที่สุด
นี่คือรายชื่อเต็มของ รายชื่อนครในประเทศยูเครน ณ วันที่ 1 มกราคม ค.ศ. 2022 ในประเทศยูเครนมีนคร 461 นคร (ยูเครน: мі́сто, มิสตอ) ผู้มอบสถานะนครให้แก่นิคมต่าง ๆ คือสภาสูงสุดยูเครน (รัฐสภายูเครน) ทั้งนี้ ขนาดของนิคมไม่ใช่เกณฑ์ชี้ขาดสำหรับการได้รับสถานะนคร ถึงแม้จะเป็นปัจจัยสำคัญก็ตาม ตัวอย่างเช่น ปรือปิยัจในปัจจุบันเป็นเมืองร้างที่มีจำนวนประชากรเป็นศูนย์ แต่ยังคงสถานะนครเนื่องจากมีโครงสร้างพื้นฐานซึ่งรวมถึงอาคาร ถนน และเครือข่ายสาธารณูปโภค เป็นต้น
นิคมขนาดรองลงไปจากนครได้แก่นิคมประเภทเมือง (се́лище місько́го ти́пу, แซลึชแชมิสกอฮอตีปู; พอเทียบได้กับเมืองในประเทศที่ใช้ภาษาอังกฤษ) และหมู่บ้าน (село́, แซลอ)
ในอดีต ระบบสิทธิ์ของนครได้รับมอบจากเจ้าผู้ปกครองดินแดนซึ่งกำหนดสถานะของสถานที่หนึ่ง ๆ ให้เป็นนครหรือหมู่บ้าน นครต่าง ๆ ในสมัยนั้นจัดการปกครองตนเองและมีสิทธิพิเศษหลายประการ
ชื่อนครข้างล่างนี้เรียงลำดับตามจำนวนประชากรประมาณการใน ค.ศ. 2021 โดยเปรียบเทียบกับจำนวนประชากรจากสำมะโนประชากรยูเครน ค.ศ. 2001 (ยกเว้นแชร์นอบึลที่ซึ่งจำนวนประชากรที่ให้ไว้เป็นการประมาณอย่างไม่เป็นทางการ) ชื่อนครที่มีสถานะพิเศษจะแสดงในรูปแบบตัวเอน
แหล่งข้อมูลอื่น

Regions of Ukraine and their composition (ในภาษายูเครน)
2001 Ukrainian census, Population Structure (ในภาษายูเครน)
World Gazetteer: Cities of Ukraine ที่ archive.today (เก็บถาวร 2012-12-10)
เคียฟ (กือยิว)
คาร์กิว
ออแดซา
ดนีปรอ
ดอแนตสก์
ซาปอริฌเฌีย
ลวิว
กรือวึยรีห์
มือกอลายิว
แซวัสตอปอล
มารีอูปอล
ลูฮันสก์
วินนึตเซีย
มากียิวกา
ซิมแฟรอปอล
แชร์นีฮิว
แคร์ซอน
ปอลตาวา
คแมลนึตสกึย
แชร์กาซือ
แชร์นิวต์ซี
ฌือตอมือร์
ซูมือ
ริวแน
ฮอร์ลิวกา
อีวานอ-ฟรันกิวสก์
กามิยันสแก
แตร์นอปิล
ลุตสก์
บีลัตแซร์กวา
แกร์ช
แมลีตอปอล
กรามาตอสก์
อุฌฮอรอด
บรอวารือ
แยวปาตอรียา
แบร์เดียนสก์
นีกอปอล
สลอวิยันสก์
เปาลอฮรัด
กอนอตอป
อูมัญ
ยัลตา
แบร์ดือชิว
กอลอมือยา
ชอร์นอมอสก์
ปรือลูกือ
บิลฮอรอด-ดนิสตรอว์สกึย
ออคตือร์กา
อีซุม
วารัช
แนตีชึน
บอยาร์กา
ออบูคิว
ฮลูคิว
มอฮือลิว-ปอดิลสกึย
ชอร์ตกิว
คุสต์
แลแบดึน
ฮอรอดอก
ฌือดาชิว
ปอชายิว
สเวียตอฮีสก์
สรวาสติวาท

แนวปฏิบัติของศาสนาพุทธแบบทิเบต โดยธรรมเนียมแล้วยึดถือตามวินัยของนิกายสรวาสติวาท
สรวาสติวาท (สันสกฤต: सर्वास्तिवाद) หรือ สัพพัตถิกวาท (บาลี: สพฺพตฺถิกวาท) เป็นนิกายในศาสนาพุทธฝ่ายสาวกยาน ที่พระอุปคุตก่อตั้งขึ้น คัมภีร์ทีปวงศ์ระบุว่านิกายนี้แยกมาจากมหีศาสกะ ส่วนหลักฐานฝ่ายสันสกฤตกล่าวว่าแยกมาจากนิกายเถรวาทโดยตรง นิกายนี้แพร่หลายไปทั่วอินเดียกลางและอินเดียเหนือ รวมทั้งแพร่หลายไปสู่เอเชียกลางและประเทศจีนด้วย หลักธรรมของนิกายนี้เขียนด้วยภาษาสันสกฤต นิกายนี้ในญี่ปุ่นเรียกว่านิกายกุชา
หลักธรรมโดยทั่วไปใกล้เคียงกับเถรวาท แต่ต่างกันที่ว่านิกายนี้ถือว่า ขันธ์ห้าเป็นของมีอยู่จริง (ในระดับสมมุติสัจจะ) พระอรหันต์เสื่อมได้ สิ่งทั้งหลายมีอยู่และเป็นอยู่ในลักษณะสืบต่อ
นิกายสรวาสติวาทมองว่า ความจริงมีสองระดับ
สมมุติสัจจะ เป็นความจริงระดับสมมุติ เป็นความจริงแบบโลก จัดเป็นสังขตธรรม เป็นสิ่งที่เกิดขึ้นโดยอาศัยเหตุปัจจัย
ปรมัตถสัจจะ เป็นสิ่งสมบูรณ์ในตัวเอง ไม่ต้องอาศัยสิ่งอื่น เรียกว่าอสังขตธรรม ได้แก่ พระนิพพาน
นิกายนี้ถือตามคัมภีร์มหาวิภาษซึ่งเป็นอรรถกถาของคัมภีร์ชญานปรัสถานเป็นหลัก คัมภีร์ของนิกายนี้มีผู้แปลเป็นภาษาจีนและภาษาทิเบตไว้มาก พระภิกษุในทิเบตปัจจุบันถือวินัยของนิกายนี้
สมาคมฟุตบอลเซอร์เบีย

| ยูฟ่า |
| --- | --- |

ก่อตั้ง: ค.ศ. 1919 ในนามสมาคมฟุตบอลยูโกสลาเวีย ค.ศ. 2006
สำนักงานใหญ่: เบลเกรด
สมาชิกฟีฟ่า: ค.ศ. 2008 (เซอร์เบีย) / ค.ศ. 1923
สมาชิกยูฟ่า: ค.ศ. 2008　(เซอร์เบีย)　/ ค.ศ. 1954
ประธาน: สลาวิซา กอเกซา Kokeza]]
เว็บไซต์: www.fss.rs
สมาคมฟุตบอลเซอร์เบีย (เซอร์เบีย: Фудбалски савез Србије, ФСС / Fudbalski savez Srbije, FSS) เป็นหน่วยงานที่บริหารฟุตบอลในประเทศเซอร์เบียซึ่งรวมถึงลีกฟุตบอลและฟุตบอลทีมชาติเซอร์เบีย มีสำนักงานใหญ่ตั้งอยู่ที่เบลเกรด
สมาคมฟุตบอลเซอร์เบียเคยเป็นส่วนหนึ่งของสมาคมฟุตบอลยูโกสลาเวียที่ก่อตั้งใน ค.ศ. 1919 ที่ซาเกร็บ ต่อมาได้เปลี่ยนชื่อเป็นสมาคมฟุตบอลเซอร์เบียและมอนเตเนโกรใน ค.ศ. 2003 และเปลี่ยนมาเป็นสมาคมฟุตบอลเซอร์เบียใน ค.ศ. 2006 หลังจากที่เซอร์เบียและมอนเตเนโกรถูกแบ่งประเทศ ฆาบิเอร์ เกลเมนเต เป็นหัวหน้าผู้ฝึกสอนคนแรกของฟุตบอลทีมชาติเซอร์เบีย ปัจจุบันผู้ทำหน้าที่ในตำแหน่งนี้คือ ลูบิซา ตุมบากอวิช
แหล่งข้อมูลอื่น

Official website
FIFA Profile เก็บถาวร 2018-06-15 ที่ เวย์แบ็กแมชชีน
UEFA Profile
Official website of Serbian national team supporters
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย
สเวน นักรบครูเสด

เจ้าชายสเวนแห่งเดนมาร์ก นักรบครูเสด (เดนมาร์ก: Svend Korsfarer; ราว ค.ศ. 1050 – ค.ศ. 1097 ที่ฟีโลเมเลียม) ทรงเป็นเจ้าชายเดนมาร์กและนักรบครูเสด
พระประวัติ

เจ้าชายสเวนประสูติในเดนมาร์ก เป็นพระโอรสนอกสมรสในพระเจ้าสเวนที่ 2 แห่งเดนมาร์ก และเจ้าชายเป็นสวามีของฟลอรีนแห่งบูร์กอญ ธิดาในโอโดที่ 1 ดยุกแห่งบูร์กอญ เจ้าชายสเวนมีชื่อเสียงจากการเข้าร่วมรบในสงครามครูเสดครั้งที่ 1 ซึ่งพระองค์ทรงสู้รบกับเติร์ก ระหว่างที่พระองค์เสด็จไปยังเยรูซาเลมในค.ศ. 1097 พระองค์และอัศวินเดนมาร์ก 1,500 นาย ถูกโจมตีโดยกองทัพเติร์ก ชาวเดนส์พ่ายแพ้สงคราม และเจ้าชายสเวน นักรบครูเสด พร้อมฟลอรีนแห่งบูร์กอญ พระชายา ถูกสังหารในสนามรบ
สลอบอดัน คอวัช

| เหรียญรางวัล> วอลเลย์บอลชาย.ตัวแทนของ  ยูโกสลาเวีย.กีฬาโอลิมปิก |
| --- | --- | --- |
|  | 1996 แอตแลนตา | ทีม |
|  | 2000 ซิดนีย์ | ทีม |
ชิงแชมป์โลก
|  | 1998 ญี่ปุ่น |  |
ชิงแชมป์ยุโรป
|  | 1997 เนเธอร์แลนด์ |  |
|  | 2001 สาธารณรัฐเช็ก |  |
เวิลด์แกรนด์แชมป์เปี้ยนคัพ
|  | 2001 ญี่ปุ่น |  |
เวิลด์คัพ
|  | 2003 ญี่ปุ่น |  |
เวิลด์ลีก
|  | 2003 มาดริด |  |
เมดิเตอร์เรเนียนเกมส์
|  | 1991 เอเธนส์ |  |
ตัวแทนของ  อิหร่าน (ผู้ฝึกสอน)
|  | 2014 อินช็อน | ทีม |
สลอบอดัน คอวัช (เซอร์เบีย: Слободан Ковач; 13 กันยายน ค.ศ. 1967 —) เป็นอดีตนักกีฬาวอลเลย์บอลชาวเซอร์เบีย และปัจจุบันเป็นหัวหน้าผู้ฝึกสอนของวอลเลย์บอลชายทีมชาติอิหร่าน
ประวัติ

ในปี ค.ศ. 1988 เขาเข้าร่วมการแข่งขันวอลเลย์บอลยูโกสลาเวียลีกให้กับสโมสรโอเควอยวอดีนา สามารถคว้าแชมป์ได้ 2 ครั้ง และเขาได้รับเลือกให้เป็นตัวแทนยูโกสลาเวียเข้าร่วมการแข่งรายการวอลเลย์บอลชิงแชมป์ยุโรป (1989, 1991)
หลังจากเลิกเล่นวอลเลย์บอล ในปี ค.ศ. 2008 เขาได้รับการแต่งตั้งเป็นหัวหน้าผู้ฝึกสอนให้แก่ทีมราดนิชกีครากูเยวัตส์ ในฤดูกาล 2008-09 เขาสามารถพาทีมเข้ารับรางวัลชนะเลิศ และเขาได้ประสบความสำเร็จโดยการคว้าแชมป์ลีกสมัยที่ 2 ติดต่อกันในฤดูกาล 2009-10
เกียรติประวัติ

กีฬาโอลิมปิก — 1996 ( ทองแดง), 2000 ( ทอง)
วอลเลย์บอลชิงแชมป์ยุโรป — 2001 ( ทอง), 1997 ( เงิน), 1995 ( ทองแดง)
ผลงานการฝึกสอน

ราดนิชกีครากูเยวัตส์ (2008-2010)
เซอร์เซฟตีเปรูจา (2010-2014)
อิหร่าน (2014-2015)
สโลวีเนีย (2017-)
แหล่งข้อมูลอื่น

セリエA公式サイト 選手プロフィール
สาธารณรัฐสังคมนิยมโซเวียตยูเครน

สาธารณรัฐสังคมนิยมโซเวียตยูเครน (ยูเครน: Українська Радянська Соціалістична Республіка, Українська РСР; รัสเซีย: Украинская Советская Социалистическая Республика, Украинская ССР) หรือ ยูเครนโซเวียต เป็นหนึ่งใน 15 สาธารณรัฐองค์ประกอบของสหภาพโซเวียต ก่อตั้งขึ้นในปี 1922 และล่มสลายในปี 1991 ในเพลงชาติสาธารณรัฐสังคมนิยมโซเวียตยูเครน สาธารณรัฐถูกเรียกง่าย ๆ ว่า ยูเครน สาธารณรัฐถูกปกครองโดยพรรคคอมมิวนิสต์แห่งสหภาพโซเวียตผ่านพรรคลูก นั่นคือ พรรคคอมมิวนิสต์ยูเครน ในฐานะสาธารณรัฐสหภาพของสหภาพโซเวียต ซึ่งมีสถานะเป็นรัฐพรรคเดียวที่มีการรวมศูนย์อย่างสูง
สาธารณรัฐยูเครนก่อตั้งขึ้นโดยบอลเชวิคภายหลังความพ่ายแพ้ของสาธารณรัฐประชาชนยูเครนในช่วงสงครามโซเวียต-ยูเครนระหว่างสงครามกลางเมืองรัสเซีย ในฐานะที่เป็นองค์การกึ่งรัฐ (Proto-state) ของสหภาพโซเวียต สาธารณรัฐยูเครนได้กลายเป็นสมาชิกผู้ก่อตั้งสหประชาชาติพร้อมกับสาธารณรัฐเบียโลรัสเซีย แม้ว่าพวกเขาจะเป็นตัวแทนของรัฐมวลสหภาพอย่างถูกต้องตามกฎหมายในกิจการต่างประเทศของสหภาพโซเวียต หลังจากการล่มสลายของสหภาพโซเวียต สาธารณรัฐยูเครนก็ถูกแปลงเป็นรัฐชาติสมัยใหม่ยูเครน
ตลอดประวัติศาสตร์ 72 ปี พรมแดนของสาธารณรัฐเปลี่ยนแปลงไปหลายครั้ง โดยส่วนสำคัญคือยูเครนตะวันตกที่ถูกผนวกโดยกองกำลังโซเวียตในปี 1939 จากสาธารณรัฐโปแลนด์ และการเพิ่มคาร์เพเทียนรูทีเนียจากเชโกสโลวาเกียในปี 1945 นครฮาร์คอฟทางตะวันออกเป็นเมืองหลวงของสาธารณรัฐตั้งแต่ก่อตั้ง อย่างไรก็ตาม ในปี 1934 รัฐบาลได้ย้ายเมืองหลวงไปยังกรุงเคียฟ เมืองหลวงประวัติศาสตร์ของยูเครน เคียฟยังคงเป็นเมืองหลวงของสาธารณรัฐยูเครนในช่วงเวลาที่เหลือ และยังคงเป็นเมืองหลวงของยูเครนที่แยกตัวเป็นเอกราชหลังสหภาพโซเวียตล่มสลาย
ในทางภูมิศาสตร์ สาธารณรัฐยูเครนตั้งอยู่ในยุโรปตะวันออกทางเหนือของทะเลดำ ล้อมรอบด้วยมอลเดเวีย เบียโลรัสเซียและรัสเซีย พรมแดนระหว่างสาธารณรัฐยูเครนกับเชโกสโลวาเกียก่อให้เกิดจุดชายแดนด้านตะวันตกสุดของสหภาพโซเวียต จากการสำรวจสำมะโนของสหภาพโซเวียตในปี 1989 สาธารณรัฐมีประชากร 51,706,746 คน ซึ่งลดลงอย่างรวดเร็วหลังจากสหภาพโซเวียตล่มสลาย
ดูเพิ่ม

ประวัติศาสตร์ยูเครน
แหล่งข้อมูลอื่น

"Governments of the Ukrainian Soviet Socialist Republic". Government portal. สืบค้นเมื่อ 2008-06-11.
"Constitution of the Ukrainian Soviet Socialist Republic". Verkhovna Rada of Ukraine (ภาษายูเครน). 1978. สืบค้นเมื่อ 2008-06-11.
| ด ค กสาธารณรัฐของสหภาพโซเวียต  |
| --- | --- | --- |
 สหภาพสาธารณรัฐสังคมนิยมโซเวียต 
| หลัก |   สหพันธ์สาธารณรัฐสังคมนิยมโซเวียตรัสเซีย   สาธารณรัฐสังคมนิยมโซเวียตคาซัค   สาธารณรัฐสังคมนิยมโซเวียตคีร์กีซ   สาธารณรัฐสังคมนิยมโซเวียตจอร์เจีย   สาธารณรัฐสังคมนิยมโซเวียตเติร์กเมน   สาธารณรัฐสังคมนิยมโซเวียตทาจิก   สาธารณรัฐสังคมนิยมโซเวียตเบียโลรัสเซีย   สาธารณรัฐสังคมนิยมโซเวียตยูเครน   สาธารณรัฐสังคมนิยมโซเวียตอาร์มีเนีย   สาธารณรัฐสังคมนิยมโซเวียตอาเซอร์ไบจาน   สาธารณรัฐสังคมนิยมโซเวียตอุซเบก  |  |
| หลังสงครามโลกครั้งที่สอง |   สาธารณรัฐสังคมนิยมโซเวียตมอลเดเวีย   สาธารณรัฐสังคมนิยมโซเวียตลัตเวีย1   สาธารณรัฐสังคมนิยมโซเวียตลิทัวเนีย1   สาธารณรัฐสังคมนิยมโซเวียตเอสโตเนีย1  |  |
| สาธารณรัฐอายุสั้น |   สหพันธ์สาธารณรัฐสังคมนิยมโซเวียตทรานส์คอเคซัส   สาธารณรัฐสังคมนิยมโซเวียตคารีโล-ฟินนิช  |  |
| ไม่ใช่สาธารณรัฐในสหภาพ |   สาธารณรัฐประชาชนโซเวียตโคเรซม์   สาธารณรัฐประชาชนโซเวียตบูคารา   สาธารณรัฐสังคมนิยมโซเวียตมอลเดเวียพรีดเนสโตรวี   สาธารณรัฐสังคมนิยมโซเวียตอับคาเซีย (สหพันธ์รัฐทรานส์คอเคซัส)  |  |
1การยึดครองรัฐบอลติก  ในปี 1940 เป็นการอยู่ภายใต้การยึดครองที่ผิดกฎหมายตลอดระยะเวลาตั้งแต่ปี ค.ศ. 1940 - 1991 ในบางประเทศอย่าง สหรัฐอเมริกา , สหราชอาณาจักร  และ ประชาคมยุโรป  ยังถือว่ารัฐบอลติกทั้งสามมีเอกราชจนกระทั่งวันที่ 6 กันยายน ค.ศ. 1991 สหภาพโซเวียตจึงได้ยอมรับเอกราชของรัฐบอลติกทั้งสามในที่สุด 
50°27′N 30°30′E﻿ / ﻿50.450°N 30.500°E﻿ / 50.450; 30.500
สาธารณรัฐสังคมนิยมประชาชนแอลเบเนีย

สาธารณรัฐสังคมนิยมประชาชนแอลเบเนีย (อังกฤษ: People's Socialist Republic of Albania (PSRA); แอลเบเนีย: Republika Popullore Socialiste e Shqipërisë) เป็นชื่อเรียกอย่างเป็นทางการของ "ประเทศแอลเบเนีย" เป็นประเทศอยู่ภายใต้รัฐคอมมิวนิสต์ตั้งแต่ ค.ศ. 1944 ถึง ค.ศ. 1992 ปกครองตามแบบ "รัฐบาลพรรคเดียว" แบบชาตินิยมฮอกซา ประเทศแอลเบเนียนี้ เคยเป็นอดีตรัฐบริวารของสหภาพโซเวียต ตั้งแต่ ค.ศ.1944 ถึงปี ค.ศ.1961
ความสัมพันธ์กับยูโกสลาเวีย

หลังสงครามโลกครั้งที่ 2 แอลเบเนียดำเนินนโบบายใกล้ชิดกับยูโกสลาเวียมาก จนถึงกับมีนโยบายที่จะรวมแอลเบเนียเข้ากับยูโกสลาเวีย จนกระทั่งยูโกสลาเวียถูกขับออกจากองค์กรโคมินฟอร์มเมื่อ ค.ศ. 1948 สหภาพโซเวียตเรียกร้องให้ประเทศบริวารตัดความสัมพันธ์กับยูโกสลาเวีย สมาชิกพรรคคอมมิวนิสต์แอลเบเนียส่วนใหญ่ที่ไม่พอใจนโยบายใกล้ชิดกับยูโกสลาเวียจึงหันไปสร้างความสัมพันธ์กับโซเวียตโดยตรง ตัดความสัมพันธ์กับยูโกสลาเวีย และพยายามกวาดล้างฝ่ายที่นิยมยูโกสลาเวียออกจากพรรค
ความสัมพันธ์กับสาธารณรัฐประชาชนจีน

ต่อมาเมื่อนีกีตา ครุชชอฟ ขึ้นมามีอำนาจใน ค.ศ. 1956 และมีนโยบายผูกมิตรกับยูโกสลาเวียอีกครั้ง และปรับเปลี่ยนนโยบายไปจากยุคของสตาลิน ทำให้ผู้นำแอลเบเนียที่นิยมสตาลินไม่พอใจหันไปสร้างความสัมพันธ์กับสาธารณรัฐประชาชนจีนแทน สหภาพโซเวียตประณามแอลเบเนียที่ไม่ร่วมล้มล้างอิทธิพลของสตาลิน แอลเบเนียจึงโต้ตอบด้วยการปิดฐานทัพเรือดำน้ำของโซเวียตที่เมืองวโลเรอร์
เมื่อเหมาเจ๋อตงถึงแก่กรรมเมื่อ ค.ศ. 1976 และจีนเริ่มดำเนินนโยบายผ่อนปรน ผูกมิตรกับสหรัฐอเมริกามากขึ้น ฮฺอกซา ผู้นำพรรคอมมิวนิสต์แอลเบเนียไม่พอใจ ตัดความสัมพันธ์กับประเทศจีนเมื่อ ค.ศ. 1977 จากนั้น แอลเบเนียดำเนินนโยบายอยู่อย่างโดดเดี่ยว
ในขณะเดียวกัน การเมืองภายในแอลเบเนียมีความขัดแย้งมากขึ้น เมห์เมต เซฮู ไม่พอใจนโยบายตัดความสัมพันธ์กับจีน พยายามก่อรัฐประหารแต่ไม่สำเร็จ เซฮูถูกประหารชีวิต โซซาปกครองประเทศแบบเผด็จการจนถึงแก่อสัญกรรมเมื่อ 11 เมษายน พ.ศ. 2528 รามิซ อาเลีย ผู้สืบทอดอำนาจต่อจากโซซาดำเนินนโยบายที่ผ่อนปรนมากขึ้น ในที่สุดได้มีการปฏิรูปการเมืองจัดให้มีการเลือกตั้งทั่วไปเมื่อ เดือนมีนาคม พ.ศ. 2534 ผลปรากฏว่าพรรคแรงงานแอลเบเนียได้เสียงส่วนใหญ่ รามิซ อาเลียได้เป็นประธานาธิบดี มีการประกาศใช้รัฐธรรมนูญฉบับใหม่ และเปลี่ยนชื่อประเทศเป็นสาธารณรัฐแอลเบเนีย
สุลต่านเมห์เหม็ดที่ 6

| สุลต่านเมห์เหม็ดที่ 6 |
| --- | --- |
เคาะลีฟะฮ์แห่งออตโตมัน อะมีร์ อัล-มูมินิน สุลต่านแห่งจักรวรรดิออตโตมัน เกเซอร์ อีรุม ผู้อารักขามัสยิดศักดิ์สิทธิ์ทั้งสอง

สุลต่านแห่งจักรวรรดิออตโตมันองค์ที่ 36 (จักรพรรดิ)
ครองราชย์: 4 กรกฎาคม 1918 – 1 พฤศจิกายน 1922
Sword girding: 4 กรกฎาคม 1918
ก่อนหน้า: สุลต่านเมห์เหม็ดที่ 5
ถัดไป: ระบบกษัตริย์ถูกลบล้าง
มหาเสนาบดี:  See list Mehmed Talaat Pasha Ahmed Izzet Pasha Ahmet Tevfik Pasha Damat Ferid Pasha Ali Rıza Pasha Salih Hulusi Pasha 
คอลีฟะฮ์องค์ที่ 28
ครองราชย์: 4 กรกฎาคม 1918 – 19 พฤศจิกายน 1922
ก่อนหน้า: สุลต่านเมห์เหม็ดที่ 5
ถัดไป: อับดุล เมจิดที่ 2
Head of the Osmanoğlu family
Pretence: 19 พฤศจิกายน 1922 – 16 พฤษภาคม 1926
ก่อนหน้า: สุลต่านเมห์เหม็ดที่ 5
ถัดไป: อับดุล เมจิดที่ 2
ประสูติ: 14 มกราคม ค.ศ. 1861(1861-01-14) Dolmabahçe Palace, อิสตันบูล, จักรวรรดิออตโตมัน
สวรรคต: 16 พฤษภาคม ค.ศ. 1926(1926-05-16) (65 ปี) ซันเรโม, ราชอาณาจักรอิตาลี
ฝังพระศพ: 3 กรกฎาคม 1926 Tekkiye Mosque, ดามัสกัส
Consorts:   Nazikeda Kadın  (สมรส 1885; 1926)  Inşirah Hanım (สมรส 1905; หย่า 1909)  Müveddet Kadın  (สมรส 1911; 1926)  Nevvare Hanım (สมรส 1918; หย่า 1924)  Nevzad Hanım  (สมรส 1921; 1926) 
พระราชบุตร more...: Ulviye Sultan Sabiha Sultan Şehzade Mehmed Ertuğrul
ราชวงศ์: ออสมัน
พระราชบิดา: สุลต่านอับดุล เมจิดที่ 1
พระราชมารดา: Gülüstü Hanım (biological) Şayeste Hanım (adoptive)
ศาสนา: อิสลาม
ทุครา: 
เมห์เหม็ดที่ 6 วาฮิดดิน (ออตโตมันเติร์ก: محمد سادس Meḥmed-i sâdis, ตุรกี: Beşinci Mehmet Vahîdeddin หรือ Vahîdeddin Mehmet) (14 มกราคม 1861 – 16 พฤษภาคม 1926) เป็นสุลต่านรัชกาลที่ 36 และสุดท้ายแห่ง จักรวรรดิออตโตมัน (ค.  1918  –  1922) เป็นพระอนุชาของสุลต่านเมห์เหม็ดที่ 5
ประวัติ

สุลต่านเมห์เหม็ดที่6 (14 มกราคม 1861 – 16 พฤษภาคม 1926) เป็นสุลต่านองค์ที่ 36 และองค์สุดท้ายของจักรวรรดิออตโตมัน ทรงครองราชย์ตั้งแต่วันที่ 4 กรกฎาคม ค.ศ.1918 ถึงวันที่ 1 พฤศจิกายน พ.ศ. 1923 เมื่อจักรวรรดิออตโตมันถูกยุบหลังสงครามโลกครั้งที่ 1 และถูกแทนที่ด้วยสาธารณรัฐตุรกี พระองค์เป็นน้องชายของสุลต่านเมห์เหม็ดที่ 5
สมาคมฟุตบอลไซปรัส

| ยูฟ่า |
| --- | --- |
ก่อตั้ง: 23 กันยายน ค.ศ. 1934
สำนักงานใหญ่: นิโคเซีย
สมาชิกฟีฟ่า: ค.ศ. 1948
สมาชิกยูฟ่า: ค.ศ. 1962
ประธาน: Giorgos Koumas
เว็บไซต์: www.cfa.com.cy
สมาคมฟุตบอลไซปรัส (CFA; กรีก: Κυπριακή Ομοσπονδία Ποδοσφαίρου (ΚΟΠ); ตุรกี: Kıbrıs Futbol Federasyonu (KFF)) เป็นหน่วยงานที่บริหารฟุตบอลในประเทศไซปรัส มีสำนักงานใหญ่ตั้งอยู่ที่นิโคเซีย ทำหน้าที่ดูแลการแข่งขันฟุตบอลในประเทศ ได้แก่ ไซปรีออตเฟิสต์ดิวิชัน (ลีกสูงสุด), ไซปรีออตคัพ, ไซปรีออตซูเปอร์คัพ และฟุตบอลทีมชาติไซปรัส นอกจากนี้ ยังทำหน้าที่ดูแลการแข่งขันฟุตซอลอีกด้วย
ฟุตบอลเริ่มเป็นที่รู้จักกันในไซปรัสตั้งแต่ช่วงต้นคริสต์ศตวรรษที่ 20 โดยการแนะนำของบริติช แรกเริ่มกีฬาชนิดนี้เล่นกันในโรงเรียน ก่อนที่จะมีการรวมกลุ่มกันเป็นสโมสรที่ใหญ่ขึ้น จนในที่สุด วันที่ 23 กันยายน ค.ศ. 1934 สมาคมฟุตบอลไซปรัสก็ได้ถูกก่อตั้งขึ้นโดย 8 สโมสร ได้แก่ ลีมาสซอล, อะนอร์ทอซิสฟามากุสตา, อาโปเอล, อารีสลีมาสซอล, ลาร์นากา, โอลีมเปียกอสนิโคเซีย, เลฟกาซาเติร์ก และทรัสต์ หลังจากนั้นเป็นต้นมา ฟุตบอลได้มีการแข่งขันในประเทศอย่างเป็นทางการ สมาคมเข้าร่วมเป็นสมาชิกฟีฟ่าใน ค.ศ. 1948 และเข้าร่วมยูฟ่าใน ค.ศ. 1962
ใน ค.ศ. 2007 สมาคมย้ายที่ตั้งไปยังนิโคเซีย และทำพิธีเปิดสำนักงานใหม่โดยมีประธานยูฟ่า มีแชล ปลาตีนี และอดีตประธานาธิบดีไซปรัส ทัสซอส ปาปาโดปูโลส เข้าร่วมในงานนี้ด้วย อย่างไรก็ตาม สมาคมมักมีข้อกังขาและถูกวิพากย์วิจารณ์โดยประชาชนอยู่บ่อยครั้ง
แหล่งข้อมูลอื่น

Official Website
Cyprus at UEFA.com
Cyprus เก็บถาวร 2017-06-30 ที่ เวย์แบ็กแมชชีน at UEFA.org
Cyprus เก็บถาวร 2018-05-18 ที่ เวย์แบ็กแมชชีน at FIFA.com
| ด ค ก ฟุตบอลในประเทศไซปรัส |
| --- | --- |
ลีก:  เฟิสต์ดิวิชัน  เซคันด์ดิวิชัน  เทิร์ดดิวิชัน  โฟร์ทดิวิชัน  STOK Elite Division  วีเมนส์เฟิสต์ดิวิชัน 
ถ้วย:  ไซปรีออตคัพ  ซูเปอร์คัพ  โลวเวอร์ดิวิชันส์คัพ  วีเมนส์คัพ  วีเมนส์ซูเปอร์คัพ 
ทีมชาติ:  ชาย  U-21  U-19  U-17  ฟุตซอล  หญิง 
รายชื่อ:  รายชื่อสโมสร  เรียงตามจำนวนแชมป์  รายชื่อสนาม  Foreign players 
เบ็ดเตล็ด:  สโมสรฟุตบอลไซปรัสในการแข่งขันระดับทวีปยุโรป 
สมาคมฟุตบอลไซปรัส
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย
สมเด็จพระราชินีเกรัลดีเนอแห่งแอลเบเนีย

| เกรัลดีเนอ |
| --- | --- |

สมเด็จพระราชินีแห่งชาวแอลเบเนีย
ระหว่าง: 27 เมษายน ค.ศ. 1938 – 7 เมษายน ค.ศ. 1939

พระราชสมภพ: 6 สิงหาคม ค.ศ. 1915 ออสเตรีย-ฮังการี
สวรรคต: 22 ตุลาคม ค.ศ. 2002 (87 พรรษา) แอลเบเนีย
คู่อภิเษก: พระเจ้าซ็อกที่ 1 แห่งแอลเบเนีย
พระราชบุตร: เจ้าชายเลกาที่ 1 มกุฎราชกุมารแห่งแอลเบเนีย
ราชวงศ์: โซกู
พระราชบิดา: เคานต์กุยลา อัพโพนยี เด นัจย์-อัพโพนี
พระราชมารดา: แกลดีส เวอร์จีเนีย สติววาร์ด
ศาสนา: โรมันคาทอลิก
สมเด็จพระราชินีเกรัลดีเนอแห่งแอลเบเนีย (แอลเบเนีย: Mbretëresha Geraldinë; อังกฤษ: Geraldine of Albania) พระนามเดิม เคาน์เตสเฌรัลดีน มาร์กิต วีร์จิเนีย โอลกา มาเรีย อัพโพนยี เด นัจย์ อัพโพนี (ฮังการี: Géraldine Margit Virginia Olga Mária Apponyi de Nagy-Appony) ทรงเป็นพระอัครมเหสีใน พระเจ้าซ็อกที่ 1 แห่งแอลเบเนีย และพระราชมารดาใน เจ้าชายเลกาที่ 1 มกุฎราชกุมารแห่งแอลเบเนีย ทรงเป็นสมเด็จพระราชินีพระองค์สุดท้ายแห่งแอลเบเนีย
พระราชประวัติ

สมเด็จพระราชินีเกรัลดีเนอแห่งแอลเบเนีย เสด็จพระราชสมภพเมื่อวันที่ 6 สิงหาคม พ.ศ. 2458 ณ ออสเตรีย-ฮังการี มีพระนามเดิมว่า เคาน์เตสเฌรัลดีน มาร์กิต วีร์จิเนีย โอลกา มาเรีย อัพโพนยี เด นัจย์-อัพโพนี เป็นธิดาใน เคานต์กุยลา อัพโพนยี เด นัจย์-อัพโพนี และ แกลดีส เวอร์จีเนีย สติววาร์ด โดยพระอัยกาของพระองค์นั้นทำงานเป็นเป็นนักการทูตในอเมริกา ต่อมาได้เป็นกงสุลแห่งเบลเยียม เมื่อพระองค์มีพระชนมายุได้ 3 พรรษา ครอบครัวของพระองค์ไดย้ายไปอาศัยในสวิตเซอร์แลนด์ ต่อมาปีพ.ศ. 2464 ครอบครัวของพระองค์ได้ย้ายกลับไปออสเตรีย-ฮังการีอีกครั้งเนื่องจากนายพลมิกโลช โฮร์ตี ได้เชิญครอบครัวของพระองค์กลับมาอาศัยในออสเตรีย-ฮังการี และต่อมาเมื่อพระราชบิดาของพระองค์เสียชีวิตทั้งหมดจึงได้ย้ายไปประเทศฝรั่งเศส
อภิเษกสมรส

เคาน์เตสเฌรัลดีน ได้เริ่มมีความสัมพันธ์กับ พระเจ้าซ็อกที่ 1 แห่งแอลเบเนีย โดยพระเจ้าซ็อกที่ 1 ได้พระราชทานพระบรมราชวโรกาส ให้เคาน์เตสเฌรัลดีเข้าเฝ้าทูลละอองธุลีพระบาท ณ ท้องพระโรงพระราชวังหลวง หลังจากนั้นไม่กี่วัน ทั้ง 2 ก็ได้ราชาภิเษกสมรสกัน โดยพระเจ้าซ็อกที่ 1 ได้มีพระราชดำรัสชื่นชมเคาน์เตสว่า กุหลาบขาวแห่งฮังการี และเคาน์เตสได้รับการยกย่องว่าเป็นเจ้าหญิงแห่งแอลเบเนียภายหลังที่พระเจ้าซ็อกที่ 1 มีพระราชดำรัสต่อหน้าสาธารณชน
ต่อมาเมื่อวันที่ 27 เมษายน พ.ศ. 2481 ทั้งคู่ได้เข้าพระราชพิธีราชาภิเษกสมรสกัน ณ ติรานา ซึ่งเธอได้รับการสถาปนาให้ดำรงพระราชอิสริยยศเป็น สมเด็จพระราชินีแห่งแอลเบเนีย ทั้งคู่มีพระราชโอรสร่วมกันเพียงพระองค์เดียวคือ
เจ้าชายเลกาที่ 1 มกุฎราชกุมารแห่งแอลเบเนีย